	ROMÂNIA

JUDEŢUL  TIMIŞ

MUNICIPIUL  TIMIŞOARA

DIRECŢIA PATRIMONIU
SC2010-  012179 /09.06.2010
	APROBAT 

PRIMAR,

GHEORGHE CIUHANDU 
	[image: image1.png]AAAAAAAAAA







	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


R E F E R A T
privind aprobarea contractului de asociere dintre Municipiul Timişoara şi Federaţia Română de Baschet în vederea derulării proiectului ’’Pregatirea si desfăşurarea Campionatului European
U-18 Feminin’’ ,în perioada  29 iulie- 8 august 2010, în Timişoara
Prin adresa nr. SC 2010-012179/ 20.05.2010,  Federaţia Română de Baschet, prin persoana                    d-nei Carmen Tocală,preşedintele federaţiei, solicită sprijin financiar în vederea organizării şi derulării proiectului „Pregătirea şi desfăşurarea Campionatului European U-18 feminin ”, în perioada 29 iulie-

8 august 2010, în Timişoara.
F.R.Baschet a solicitat F.I.B.A.Europa spre organizare această competitie majoră a baschetului european, având în vedere potenţialul organizatoric, sportiv, cultural al României, respectiv al oraşului Timişoara.
La acest campionat European vor participa un numar de 18 echipe naţionale, astfel:

Anglia, Belarus, Bosnia&Herzegovina,Bulgaria, Croatia, Danemarca, Elveţia,Estonia,Finlanda, 
Germania, Grecia, Israel, Luxemburg, Muntenegru, Olanda, Portugalia, România şi Scoţia. 
Alături de delegaţiile sportive se adaugă  oficialii FIBA Europa din 5 ţări:

Armenia,Macedonia,Serbia,Slovacia şi Ungaria.

Timişoara este unul dintre primele centre din România în care s-a practicat jocul de baschet, având o tradiţie de cel puţin 60 de ani, practicarea jocului făcându-se în mod sistematic după perioada celui de-al doilea război mondial, acesta fiind unul din motivele pentru care a fost ales în anul 2007 oraş-gazdă pentru organizarea şi desfăşurarea Campionatului European de Baschet feminin.

 Calificativul de ’’excepţional’’ cu care am fost recompensaţi în calitate de parteneri

coorganizatori ai ediţiei precedente organizate în Timişoara, ne obligă să asigurăm condiţii optime şi pentru ediţia din acest an.
 Baschetul timişorean a fost şi este o pepinieră pentru baschetul de performanţă, jucători proveniţi din centrele de pregătire din Timişoara reprezentând România la competiţiile internaţionale ca şi componenţi ai loturilor naţionale. Echipele de baschet din Timişoara au obţinut performanţe de excepţie în ultimii ani atât la nivel de seniori, cât şi la nivel de juniori unde domină clasamentele naţionale la diferite categorii de vârstă, fete şi băieţi.
    De asemenea, prin anvergura de care se bucură evenimentul , oraşul Timisoara va fi în atenţia

presei naţionale şi internaţionale, proiectul devenind astfel o excelentă oportunitate de promovare a imaginii Timişoarei. Ţinând cont de participarea numeroasă  cu circa 400 de sportivi şi oficiali, considerăm că vom reuşi să promovăm numele oraşului Timişoara peste hotare. 

   La fiecare ediţie a turneului se organizează turul oraşului Timişoara şi vizitarea principalelor

obiective turistice ale oraşului vechi şi nou.  Turneul aduce oraşului Timişoara şi beneficii din turismul sportiv, având în vedere serviciile şi produsele consumate de participanţi pe durata competiţiei.

           Având în vedere cele prezentate propunem aprobarea asocierii între Municipiul Timişoara şi Federatia Romana de Baschet.Contribuţia Municipiului Timişoara în cadrul asocierii se referă la:

- amenajarea şi dotarea Sălii Polivalente’’Constantin Jude’’(Olimpia) ,in limita resurselor

disponibile, in conformitate cu cerintele de logistica si infrastructura din manualul F.I.B.A., pentru desfasurarea in conditii optime a Campionatului European;

-  punerea la dispoziţie a sălii, în regim de gratuitate, pe toata perioada competiţiei;                                                                                                                                       
 - asigurarea transportului local pentru delegaţiile sportive;
- o contributie financiara in suma de 100.000 lei de la bugetul local, pentru finanţarea unor

cheltuieli din bugetul necesar pregătirii şi desfăşurării Campionatului European U-18 feminin”, în perioada 29 iulie- 8 august 2010, în Timişoara.Toate cheltuielile solicitate a fi acoperite din contribuţia financiară a Municipiului Timişoara,  sunt conforme cu manualul F.I.B.A. de organizare şi desfăşurare a acestei competiţii.
Alăturat anexăm toate documentele depuse pentru susţinerea proiectului de hotărâre de consiliu. 

            Viceprimar,



                                  Director,
 Adrian Orza



                       Nicuşor Constantin Miuţ
            Director economic,
            Smaranda Haracicu








            


          Consilier,
                                                                                                         Mihai Costa
             Avizat Serviciul juridic,





                                                                                                              FP53-01, ver.1

PAGE  
1
.


